ผมร่วงง่ายมาก ขนตา ขนจมูก ขนคิ้ว หลุดง่ายมากๆ ไม่ทราบว่าเกิดจากสาเหตุอะไร เป็นแบบนี้มา 4-5 เดือนแล้ว ลองเปลี่ยนยาสระผมก็ยังไม่หาย ตอนนี้เครียดมากครับ พึ่งจะอายุ 19 เองครับ ไม่ทราบว่าเกี่ยวกับต่อมไทรอยด์หรือป่าว รบกวนช่วยให้คำปรึกษาที่นะครับ
สวัสดีค่ะ อาการผมร่วงคือการที่ผมร่วงมากกว่า 100 เส้นต่อวัน หรือในวันที่สระผมอาจมากได้ถึง 250 เส้นต่อวันสาเหตุของการผมร่วง-ความเครียด-โรคจิตเวชบางอย่างที่ทำให้คนไข้ดึงผมตัวเองตลอดเวลา-โรคภูมิคุ้มกันทำลายเส้นผมตัวเอง-การติดเชื้อราที่หนังศีรษะ-การรับประทานยาบางชนิดเช่นยาคุม ยารักษาโรคเกาท์ ยาแก้ปวดข้อ กรดวิตามินเอ-การได้ยาเคมีบำบัด-หลังการเจ็บป่วยเช่นมีไข้-เป็นโรคไทรอยด์ทำงานมากผิดปกติ-การขาดโปรตีนหรือแร่ธาตุบางชนิดถ้าสงสัยว่าผมร่วงมากผิดปกติจริงควรไปพบแพทย์ผิวหนังเพื่อตรวจร่างกายและซักประวัติหาสาเหตุเพิ่มเติมว่าเกิดจากอะไรค่ะ เพื่อให้แน่ใจว่าไม่ได้มีสาเหตุร้ายแรงหรือโรคประจำตัวที่ซ่อนอยู่ ถ้าสงสัยโรคไทรอยด์ แพทย์จะเจาะเลือดดูระดับฮอร์โมนไทรอยด์ในเลือดดูค่ะการดูแลตัวเองเบื้องต้น รับประทานอาหารให้ครบ 5 หมู่ ไม่หวีผมแรงจนเกินไป ไม่ควรสระผมเกินวันละ 1 ครั้ง หลีกเลี่ยงการใช้สารเคมีกับผม หยุดยารับประทานที่ไม่จำเป็น และงดความเครียด